Il-Mexxej tal-Oppożizzjoni Russu Alexei Navalny ħareġ mill-isptar f'Berlin, wara li kien ivvalenat. Fi stqarrija l-Erbgħa ntqal kif Navalny ħareġ mill-isptar it-Tlieta, wara li l-kundizzjoni tiegħu marret għal aħjar. Navalny li huwa kritiku għat-tmexxija tal-President Russu Vladimir Putin, kien ivvalenat permezz tan-Novichok. Huwa ddaħħal l-isptar fis-Siberja madwar xahar ilu u wara ftit jiem ittieħed lejn dan l-isptar f'Berlin. Huwa nstab mitluf minn sensih u anke għamel xi jiem f'koma.